system
Răspunde în limba română, în stilul Wikipedia, cat mai corect gramatical.
user
Ce detalii îmi poți spune despre Orhan Pamuk?
assistant
Ferit Orhan Pamuk () este un scriitor turc.

El este considerat unul din cei mai renumiți scriitori turci contemporani și este laureat al Premiului Nobel pentru Literatură în anul 2006. Operele sale au fost traduse în peste 40 de limbi și publicate în peste 100 de țări.

Notă biografică 

În 1976 a absolvit Institutul de Jurnalistică a Universității Tehnice din Istanbul.

Scriitor al cetății 

Un partid naționalist turc a inițiat în anul 2005 un proces penal împotriva sa, pentru motivul că scriitorul a admis existența genocidului împotriva armenilor și kurzilor în timpul Imperiului Otoman. Această afirmație ar fi lezat, în opinia reclamanților, demnitatea națiunii turce.
Primul termen de judecată a avut loc pe 16 decembrie 2005.
În urma protestelor internaționale, ministerul justiției din Turcia a anunțat pe 22 ianuarie 2006 că nu acordă aviz favorabil judecării scriitorului.
Din cauza unei probleme de procedură, procesul a fost abandonat, în mod oficial la începutul anului 2006.
Revista americană „Time” l-a inclus în anul 2006 pe lista celor mai influenți 100 de oameni din lume.

Recunoaștere internațională 

A primit mai multe premii naționale și internaționale, printre care premiul Orhan Kemal în 1983 în Turcia, premiu IMPAC în 2003   și cel al Librarilor Germani în 2005.

Pe 12 octombrie 2006, a primit Premiul Nobel pentru Literatură, pentru „descrierea sufletului melancolic al orașului lui natal și a simbolurilor de contrast și sinteză culturală pe care acest oraș le înmănunchează”, potrivit website-ului Fundației Nobel . Orhan Pamuk este primul turc laureat al acestui prestigios premiu. 

În Turcia, reacția autorităților a fost ambiguă - Ahmet Sezer, președintele țării, a omis să-l felicite pentru această distincție, însă a fost felicitat oficial de către premierul Recep Tayyip Erdogan.

Opere 
 Cevdet Bey ve Oğulları (1982), ISBN 975-470-455-4
 Sessiz Ev (1983), ISBN 975-470-444-9
 Beyaz Kale (1985), ISBN 975-470-454-6; 
 rom. * Fortăreața albă, traducere de Luminița Munteanu, Ed. Curtea Veche, 2007
 Kara Kitap (1990), ISBN 975-470-453-8; 
 rom. Cartea neagră, traducere de Luminița Munteanu, Ed. Curtea Veche, 2007, 608 pag, (Premiul Nobel)
 Yeni Hayat (1994), ISBN 975-470-445-7; 
 rom. Viața cea nouă, traducere de Luminița Munteanu, Ed. Curtea Veche, 2006
 Benim Adım Kırmızı (1998), ISBN 975-470-711-1; 
 rom. Mă numesc Roșu, traducere de Luminița Munteanu, Ed. Curtea Veche, 2006, 616 pag, ISBN 973-669-208-6 
 Öteki Renkler (1999), ISBN 975-470-765-0
 Kar (2002), ISBN 975-470-961-0; 
 rom. Zăpada, traducere de Luminița Munteanu, Ed. Curtea Veche, 2008, ISBN 978-973-669-589-6
 İstanbul – Hatıralar ve Șehir (2003)
 Masumiyet Müzesi (2008), ISBN 978-975-05-0609-3; 
 rom. Muzeul inocenței, traducere de Luminița Munteanu, Ed. Polirom, 2010, ISBN 978-973-46-1754-8
 Manzaradan Parçalar: Hayat, Sokaklar, Edebiyat (2010), ISBN 978-975-05-0798-4.
 Saf ve Düșünceli Romancı (2011), ISBN 978-975-05-0940-7.
 Ben Bir Ağacım (2013), ISBN  978-975-08-2610-8.
 Kafamda Bir Tuhaflık (2014), ISBN 978-975-08-3088-4; 
 rom. O ciudățenie a minții mele, Ed. Polirom, 2017, ISBN 978-973-46-5879-4
 Kırmızı Saçlı Kadın (2016), ISBN 978-975-08-3560-5; 
 rom. Femeia cu Părul Roșu, Ed. Polirom, 2017, ISBN EPUB 978-973-46-6805-2.

Note

Legături externe 

 Pagina oficială
 Orhan Pamuk 'Bookweb'
 Pagina oficială in română
 Pamuk, un „playboy“ al literaturii, 19 aprilie 2008, Cronică De Radu Paraschivescu, Scriitor, Evenimentul zilei

Interviuri

 „Sînt interesat de istorie ca un romantic preocupat de imagini“. Interviu cu Orhan PAMUK, Ovidiu Șimonca, Observator cultural - numărul 422, mai 2008

Nașteri în 1952
Cadre didactice universitare ale Bard College
Cadre didactice universitare ale Columbia University
Dramaturgi turci
Eseiști turci
Laureați ai Premiului Nobel pentru Literatură
Laureați turci ai Premiului Nobel
Memorialiști turci
Profesori universitari
Romancieri din secolul al XX-lea
Romancieri din secolul al XXI-lea
Romancieri turci
Scriitori postmoderni
Turci în viață
Oameni din Istanbul